Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: (2) bekezdése, valamint a rendőrségről szóló 1994. évi XXXIV. törvény (Rtv.) egyes rendelkezései (a rendőri intézkedéssel szemben az arányosság követelményét előíró 15. §) alapján adott esetben lehetne érvelni amellett, hogy a
Paragraph Index: 1557

26. „Milyen intézkedéseket tehet a felhasználói szabályzat aláiratásán kívül a rendszergazda annak érdekében, hogy a vétlen és becsületes felhasználók tömegeit megvédje a fent felsorolt érdeksérelmektől? Beletartozik-e a rendszer stabil és biztonságos és rendeltetésszerű működtetésének biztosításába, illetve az adatvédelmi törvény 10. § szerinti védelmi kötelezettségbe, hogy a fent említett következményekkel járó rendőrségi eljárást vagy az Internet egyes részeiből való kizárást a rendszergazda saját eszközeivel megelőzze?” Az adatvédelmi törvény keretei között a rendszergazda bármely intézkedést megtehet. Az Avtv. 10. §-a a rendszerüzemeltetés kontextusában két ellentmondó követelményt fogalmaz meg: biztosítani kell a felhasználók személyes adataik védelméhez fűződő jogát, s ezzel egyidőben védeni kell a rendszer adatait például a jogosulatlan hozzáférés ellen. Az adatbiztonság sokszor csak a felhasználók személyes adatainak védelméhez fűződő jogainak bizonyos fokú korlátozásával teremthető meg. Lényeges, hogy e korlátozás minden esetben csak törvényen vagy hozzájáruláson alapulhat. 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes